বিএনপি জনগণকে কী আশার বাণী শোনাবে | শেষ পাতা | Jugantor
রবিবার, ০৯ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
তারাঝিলমিল (০৮ জুন, ২০১৭)সাহিত্য সাময়িকী (০২ জুন, ২০১৭)ইসলাম ও জীবন (০২ জুন, ২০১৭)সুস্থ থাকুন (০৩ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (২৭ মে, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০২ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
যৌন নির্যাতনের অভিযোগে জগন্নাথ বিশ্ববিদ্যালয়ের সাংবাদিকতা বিভাগের শিক্ষক মীর মোশাররফ হোসেনকে (রাজীব মীর) স্থায়ীভাবে বহিস্কার করেছে কর্তৃপক্ষ
হোম
শেষ পাতা
সংসদ রিপোর্টার    |
প্রকাশ : ০৮ জুন, ২০১৭ ০০:০০:০০
প্রিন্টঅঅ-অ+
সংসদে প্রধানমন্ত্রীর প্রশ্ন
বিএনপি জনগণকে কী আশার বাণী শোনাবে
রামপাল নিয়ে জনগণকে বিভ্রান্ত করা হচ্ছে
প্রধানমন্ত্রী ও সংসদ নেতা শেখ হাসিনা প্রশ্ন করে বলেছেন, বিএনপি জনগণকে কী দেবে? তিনি বিএনপির চেয়ারপারসন খালেদা জিয়ার ‘রূপকল্প ২০৩০’ ঘোষণার সমালোচনা করে বলেন, জঙ্গিবাদ, সন্ত্রাস, গ্রেনেড হামলা, সংসদ সদস্য হত্যাসহ নানা ধরনের সন্ত্রাসী কাজে যারা পারদর্শী তারা আবার জনগণকে কী আশার বাণী শোনাবে? তাদের রূপকল্প মূলত আমাদের (আওয়ামী লীগ) রূপকল্প ২০২১-এরই প্রতিচ্ছবি। রূপকল্প বাস্তবায়নে প্রয়োজন উপযুক্ত কৌশল, যোগ্য নেতৃত্ব, সুসংগঠিত দল সর্বোপরি দেশবাসীর আস্থা। এর জন্য আগে তাদের (বিএনপি) প্রতিশ্রুতিবদ্ধ হতে হবে যে, অতীতের নেতিবাচক রাজনীতি, অনিয়মতান্ত্রিক তৎপরতায় তারা আর ফিরে যাবে না।
বুধবার জাতীয় সংসদে বেগম ফজিলাতুন নেসা বাপ্পির প্রশ্নের জবাবে প্রধানমন্ত্রী শেখ হাসিনা এসব কথা বলেন। এ প্রসঙ্গে তিনি আরও বলেন, বিএনপি তাদের রূপকল্প ২০৩০-এ যে বিষয়গুলো উল্লেখ করেছে তার অধিকাংশই আমাদের সরকার ইতিমধ্যে পূরণ করেছে এবং আগামী অর্থবছরে আমরা বাকি কাজগুলো শেষ করব।
শেখ হাসিনা বলেন, রূপকল্প ২০২১ বাস্তব রূপান্তরের অভিজ্ঞতার ওপর ভিত্তি করে আগামী দিনের বাংলাদেশকে বিশ্বে অগ্রগামী ও উন্নত জনপদে পরিণত করতে আমরা জাতিকে আমাদের এই মেয়াদের মধ্যেই রূপকল্প ২০৪১ উপহার দেব। তিনি বলেন, রূপকল্পের নামে বিএনপি নেত্রী ক্ষমতায় গেলে তারা কী কী করবেন তার দীর্ঘ ফর্দ দেয়া হলেও কীভাবে কোন পদ্ধতিতে এটা বাস্তবায়ন করা হবে, কীভাবে অর্থায়ন করা হবে- তা স্পষ্ট নয়। এটি অনেকটা নির্বাচনী ইশতেহারের মতোই হয়ে গেছে। এই ইশতেহার বাস্তবায়ন করতে হলে তাদের আগে ক্ষমতায় যেতে হবে। শুধু তাই নয়, পার্লামেন্টারি পদ্ধতি ও গণভোট পদ্ধতির পরিবর্তনসহ আরও যেসব মৌল পরিবর্তন তারা আনতে চাচ্ছেন, তার জন্য তো সংসদে দুই-তৃতীয়াংশ ভোট লাগবে।
শেখ হাসিনা বলেন, বিগত সময়ে বিএনপি তাদের শাসনামলে অনিয়ম-দুর্নীতি, জঙ্গি পৃষ্ঠপোষকতার যে দৃষ্টান্ত রেখেছে, এরপর ক্ষমতার বাইরে থেকে জ্বালাও-পোড়াওসহ অনিয়মতান্ত্রিক তৎপরতা দিয়ে যে নেতিবাচক ইমেজ তৈরি করেছে তা কাটিয়ে উঠে এতটা জনআস্থা অর্জন তাদের জন্য যে কঠিন চ্যালেঞ্জ তা বলাই বাহুল্য। সংসদ নেতা বলেন, বর্তমান সরকার যেহেতু একটি রূপকল্প ২০২১ সামনে রেখে অগ্রসর হচ্ছে, সে কারণে আমাদের দৃষ্টি কেবল একটি বছরে সীমাবদ্ধ নয়। আওয়ামী লীগ ২০৪০ সালের মধ্যে বাংলাদেশকে উচ্চ মধ্যম আয়ের দেশ পেরিয়ে একটি শান্তিপূর্ণ, সমৃদ্ধ, সুখী ও উন্নত জনপদে পরিণত করার ব্যাপারে দৃঢ় সংকল্পবদ্ধ। ‘এগিয়ে যাচ্ছে বাংলাদেশ’ শীর্ষক নির্বাচনী ইশতেহারে ২০৪১-এ দীর্ঘমেয়াদি লক্ষ্য ২০৫০ সালের মধ্যে বাংলাদেশকে বিশ্বের প্রথম সারির উন্নত দেশগুলোর সমপর্যায়ে উন্নীত করার রূপরেখা অঙ্কিত হয়েছে।
একেএম শাহজাহান কামালের প্রশ্নের জবাবে প্রধানমন্ত্রী বলেন, খুনি মোশতাক ও তার দোসর জিয়াউর রহমান ১৫ আগস্ট হত্যাকাণ্ড চালায়। বাংলাদেশে হত্যা, ক্যু ও ষড়যন্ত্রের রাজনীতি শুরু করে। সংবিধান লঙ্ঘন করে ক্ষমতা দখলের পালা শুরু হয়। জিয়া নিজেকে প্রেসিডেন্ট হিসেবে ঘোষণা দেয়। আমি ও রেহানা দেশে ফিরতে চাইলে আমাদের বাধা দেয়া হয়। ১৯৭৫ সাল থেকে ১৯৮১ সাল পর্যন্ত আমাদের বিদেশের মাটিতেই পড়ে থাকতে হয়। খুনি জিয়া আমাকে ও আমার বোন শেখ রেহানাকে দেশে আসতে দেয়নি। ওই সময় সমগ্র বাংলাদেশকেই কয়েদ খানায় পরিণত করা হয়।
শেখ হাসিনা বলেন, ১৯৮১ সালের ১৭ মে দেশে ফিরে আসি। জিয়াউর রহমান আমাকে বাধা দেয়ার চেষ্টা করে সফল হতে পারেনি। কারণ বাংলাদেশের জনগণ ও আওয়ামী লীগের নিবেদিত কর্মী বাহিনী সব বাধা উপেক্ষা করে আমাকে দেশে ফিরিয়ে আনেন।
প্রধানমন্ত্রী বলেন, দেশে এসে আমি যখন ধানমণ্ডির ৩২ নম্বর সড়কের বাড়িতে প্রবেশ করতে যাই, আমাকে ওই বাড়িতে যেতে দেয়া হয়নি। পিতা-মাতা, ভাইদের জন্য একটু দোয়া করার সুযোগও দেয়া হয়নি। পুলিশ পাহারা ও গেটে তালা দিয়ে আমার পথ রুদ্ধ করা হয়। আমি রাস্তার ওপর বসে পড়ি এবং আমাদের নেতাকর্মীদের নিয়ে মিলাদ ও দোয়া পড়ি।
তিনি বলেন, ১৫ আগস্ট শুধু যে ঘাতকরা হত্যাকাণ্ড করেছে তাই না, তারা বাড়িতে লুটপাটও করেছে। ১৯৮১ সালের ১২ জুন পর্যন্ত ওই বাড়িতে আওয়ামী লীগের কোনো মানুষকে ঢুকতে দেয়া হয় নাই। তিনি বলেন, রাষ্ট্রের একজন সাধারণ নাগরিকেরও অবাধে চলাচলের অধিকার থাকে। ১৯৮১ সালের ১৭ মে দেশে আসার পর আমাকে ৩২ নম্বর সড়কের বাড়িতে ঢুকতে দেয়া হয়নি। জিয়াউর রহমান নিহত হওয়ার পর ১৯৮১ সালের ১২ জুন হঠাৎ করে এক ঘণ্টার নোটিশে বাড়িটি আমাকে তাড়াহুড়ো করে হস্তান্তর করা হয়। খুনি, ষড়যন্ত্রকারীরা জনমানুষের সব অধিকার কেড়ে নিয়েছিল। আর আমি ও আমার বোন শেখ রেহানা এর ব্যতিক্রম ছিলাম না।
এমএ আউয়ালের প্রশ্নের জবাবে প্রধানমন্ত্রী বলেন, পবিত্র রমজান মাসে নিত্যপ্রয়োজনীয় দ্রব্যসামগ্রীর মূল্য নিয়ন্ত্রণ ও আসন্ন ঈদুল ফিতরে মহাসড়কে নিরাপদ যাতায়াত নিশ্চিত করতে নানামুখী পদক্ষেপ গ্রহণ করা হয়েছে। ঈদকে সামনে রেখে যাতায়াত নিরাপদ করার লক্ষ্যে ২৯ দফা নির্দেশনাসংবলিত পত্র জারি করা হয়েছে।
রামপাল নিয়ে জনগণকে বিভ্রান্ত করা হচ্ছে : মীর মোস্তাক আহমেদ রবির প্রশ্নের জবাবে প্রধানমন্ত্রী বলেন, একটি মহল ভিত্তিহীন, কাল্পনিক ও মনগড়া বক্তব্য প্রদানের মাধ্যমে সুন্দরবন ধ্বংস হবে বলে প্রিন্ট ও ইলেকট্রুনিক মিডিয়ায় তথ্য প্রচার করে মানুষকে বিভ্রান্ত করছে। রামপাল বিদ্যুৎ কেন্দ্র স্থাপন প্রকল্প বাস্তবায়িত হলে তা সার্বিক আর্থসামাজিক উন্নয়নকে বেগবান করে এক সুখী সমৃদ্ধ বাংলাদেশ গড়তে ইতিবাচক ভূমিকা রাখবে। তিনি বলেন, একটি কয়লাভিত্তিক বিদ্যুৎ কেন্দ্রের ক্ষেত্রে সুনির্দিষ্ট ৬টি দিক বিবেচনা করা হয়ে থাকে। তা হল- প্রকল্পের জন্য সুবিধাজনক ও প্রয়োজনীয় জমির প্রাপ্যতা, নদীর নাব্যতা, কয়লা পরিবহনের সুবিধাদি, প্রয়োজনীয় পরিমাণ পানির উৎস/জোগান, বিদ্যুৎ সঞ্চালন সুবিধা, ঘন জনবসতি পরিহার ও অভয়ারণ্য থেকে নিরাপদ দূরত্বে অবস্থান ইত্যাদি।
তিনি বলেন, প্রাথমিকভাবে নির্বাচিত ৩টি সাইটের মধ্যে রামপাল পরিবেশগত ও অন্যান্য সার্বিক দিক দিয়ে সবচেয়ে সুবিধাজনক ও গ্রহণযোগ্য হওয়ায় ১ হাজার ৩২০ মেগাওয়াট তাপবিদ্যুৎ কেন্দ্র নির্মাণের জন্য বেছে নেয়া হয়েছে। প্রধানমন্ত্রী বলেন, প্রস্তাবিত রামপাল বিদ্যুৎ কেন্দ্র সুন্দরবনের প্রান্তসীমা থেকে প্রায় ১৪ কিলোমিটার দূরে। বিদ্যুৎ কেন্দ্রটি ওয়ার্ল্ড হেরিটেজ সাইট থেকে প্রায় ৬৫ কিলোমিটার দূরে অবস্থিত। রামপালে যে বিদ্যুৎ কেন্দ্র নির্মিত হচ্ছে তা হবে অত্যাধুনিক প্রযুক্তির আন্তর্জাতিক মানসম্পন্ন বিদ্যুৎ কেন্দ্র। এই বিদ্যুৎ কেন্দ্রে ৯০২ ফুট উচ্চতার চিমনি ব্যবহার করা হবে, যা দিয়ে বিদ্যুৎ কেন্দ্র থেকে পরিশোধিত বায়ু নির্গত হবে। ফলে বিদ্যুৎ কেন্দ্রের আশপাশের এলাকাসহ পরিবেশের ওপর বিরূপ প্রভাব পড়ার আশঙ্কা নেই।
শেখ হাসিনা বলেন, এনভায়রনমেন্টাল ইমপ্যাক্ট অ্যাসেসমেন্ট (ইআইএ) প্রতিবেদন অনুযায়ী প্রস্তাবিত মিটিগেশন মেজার্স যথাযথভাবে বাস্তবায়িত হলে সুন্দরবনের ক্ষতি হওয়ার কোনো আশঙ্কা নেই। তাছাড়া সুন্দরবন ও পাশের এলাকায় স্ট্যাটেজিক এনভায়রনমেন্টাল অ্যাসেসমেন্ট (এসইএ) পরিচালনার বিষয়ে সরকার ইতিমধ্যে কর্মপরিকল্পনা গ্রহণ করেছে।
শীর্ষ খবর
সর্বশেষ খবর
জাতীয়
৫৭ ধারা বাতিলে প্রধানমন্ত্রীর হস্তক্ষেপ দাবি সাংবাদিকদের
সাফাতদের বিরুদ্ধে অভিযোগ গঠন পেছাল
আন্তর্জাতিক
ওরালসেক্স ছড়াচ্ছে ভয়ংকর ব্যাকটেরিয়া, হচ্ছে সুপার গনোরিয়া!
সরকারি অ্যাম্বুলেন্স না পেয়ে রিকশায় নেয়া হল তরুণীর লাশ
রাজনীতি
৮ বাসযাত্রী হত্যা মামলায় রিজভী ও মনির চৌধুরীর জামিন
কাঁদতে কাঁদতে চোখের পানি শুকিয়ে গেছে: কাদের
খেলা
খেলেননি তামিম, হেরেছে এসেক্স
ফুটবলের জনপ্রিয়তা বাড়াতে পাকিস্তানে রোনালদিনহো
যৌন নির্যাতনের অভিযোগে জগন্নাথ বিশ্ববিদ্যালয়ের সাংবাদিকতা বিভাগের শিক্ষক মীর মোশাররফ হোসেনকে (রাজীব মীর) স্থায়ীভাবে বহিস্কার করেছে কর্তৃপক্ষ
যৌথ প্রযোজনায় সিনেমা বন্ধ রাখার সিদ্ধান্ত
টি-টুয়েন্টি ক্রিকেটে আফগান ব্যাটসম্যানের ডাবল সেঞ্চুরি
ঘটকালী করতে গিয়ে ধর্ষণের শিকার নারী
জাবিতে নতুন উপ-উপাচার্য ও কোষাধ্যক্ষ নিয়োগ
চার জেলায় সড়ক দুর্ঘটনায় নিহত ৬
চাঁদা না পেয়ে মাদ্রাসা অধ্যক্ষকে পেটালেন বিএনপি নেতা
টাঙ্গাইলে উদ্বোধনের আগেই ব্রিজে ফাটল!
পরীক্ষার খাতা দেখতে না দেয়ায় সহপাঠীর কাণ্ড!
মেয়েকে ফেরাতে না পেরে মামলা, প্রেমিক শ্রীঘরে
শেষ পাতা বিভাগের অারও খবর
পুলিশের পোশাক জঙ্গিদের হাতে যাওয়ার আশঙ্কা
জমে উঠেছে যমুনা ফিউচার পার্কের ডিসিসি কর্নার
বিএনপি জনগণকে কী আশার বাণী শোনাবে
কার্গো স্ক্যানিংয়ে বোমা বিশেষজ্ঞ ডগ স্কোয়াড
ইরানে সংসদ ভবন ও খোমেনির মাজারে হামলায় নিহত ১২
অনির্দিষ্টকালের ধর্মঘটের ডাক স্বর্ণ ব্যবসায়ীদের
নরসিংদীতে কলেজ ছাত্রকে ৬ টুকরা করে মেঘনায়
সুস্থ হৃৎপিণ্ডের জন্য বিয়ে জরুরি
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
চিঠিপত্র
তারাঝিলমিল
খেলা
দশ দিগন্ত
বাংলার মুখ
টিউটোরিয়াল
উত্তরের জনপদ
শিল্প বাণিজ্য
আবহমান চট্টগ্রাম
শোক সংবাদ
মৃত্যুবার্ষিকী
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
যৌথ প্রযোজনায় সিনেমা বন্ধ রাখার সিদ্ধান্ত       চার জেলায় সড়ক দুর্ঘটনায় নিহত ৬       চাঁদা না পেয়ে মাদ্রাসা অধ্যক্ষকে পেটালেন বিএনপি নেতা        পরীক্ষার খাতা দেখতে না দেয়ায় সহপাঠীর কাণ্ড!       দুই ডাক্তারের আপত্তিকর ছবি নিয়ে স্যোশাল মিডিয়ায় তোলপাড়